**ОДОБРЯВАМ, (П)**

**ГЕОРГИ димитров МИЛЧИН**

**главен секретар на иа гит**

(възложител съгл. Заповед № 3-0682/11.07.2016 г.)

**ДОКУМЕНТАЦИЯ**

ЗА УЧАСТИЕ ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

**“ПРОВЕЖДАНЕ НА СПЕЦИАЛИЗИРАНИ (ТЕМАТИЧНИ) ОБУЧЕНИЯ НА СЛУЖИТЕЛИ НА ИА ГИТ ( СЛУЖИТЕЛИ С ИНСПЕКТОРСКИ ПРАВОМОЩИЯ, ЮРИСКОНСУЛТИ, ИКОНОМИСТИ) В ПРИСЪСТВЕНА ФОРМА НА ТЕРИТОРИЯТА НА РЕПУБЛИКА БЪЛГАРИЯ**

**ГР. СОФИЯ, 2016 Г.**

**СЪДЪРЖАНИЕ:**

**I. ОСНОВНИ ПОЛОЖЕНИЯ**

**II. КРИТЕРИЙ ЗА ВЪЗЛАГАНЕ НА ПОРЪЧКАТА**

**III. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА**

**IV. КРИТЕРИИ ЗА ПОДБОР**

**V. ПОДГОТОВКА И СЪДЪРЖАНИЕ НА ОФЕРТИТЕ**

**VI. ПРЕДСТАВЯНЕ НА ОФЕРТИТЕ**

1. **ОСНОВНИ ПОЛОЖЕНИЯ**

Във връзка с чл. 31, ал. 1 от Закона за обществените поръчки, Изпълнителна агенция „Главна инспекция по труда“ предоставя на участниците в обществена поръчка с предмет „**Провеждане на специализирани (тематични) обучения на служители на ИА ГИТ ( служители с инспекторски правомощия, юрисконсулти, икономисти) в присъствена форма на територията на Република България“** указания за подготовка на офертите и приложените образци на документи в обществената поръчка.

1. Участник в процедура за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която то е установено. Всеки участник има право да представи само една оферта по настоящата обществена поръчка.
2. Разяснения по условията на процедурата се дават при условията, определени в чл. 33 от ЗОП.
3. Обменът на информация между възложителя и участниците се осъществява в писмен вид.

**4.** Информацията от възложителя към участниците, свързана с процедурата за възлагане на обществената поръчка се публикува на профила на купувача на интернет адреса, посочен в обявлението за поръчка, в обособената за целта електронна преписка в съответствие с чл. 42, чл. 43 от ЗОП и чл. 24 от ППЗОП.

**5.** Участниците могат да представят своите писма и уведомления чрез факс, препоръчано писмо с обратна разписка, или по електронен път при условията и по реда на Закона за електронния документ.

**6.** Прогнозна стойност на поръчката: 250 000,00 (двеста и петдесет хиляди) лева без ДДС. Това е максимално допустимата прогнозна стойност за цялостното изпълнение на поръчката. Участник предложил по-висока обща стойност ще бъде отстранен от участие в процедурата.

**7.** Срок на валидност на офертите: Срокът на валидност на офертите е 4 (четири) месеца, считано от крайния срок за получаване на офертите. Участник предложил по-кратък срок на валидност на офертата си ще бъде отстранен от процедурата.

**8.** Поръчката се финансира по Проект BG05M9OP001-3.004 „Оптимизация и иновации в ИА ГИТ” финансиран по ОП РЧР 2014 – 2020 г.

**9.** Обособени позиции: поръчката не е разделена на обособени позиции.

**10.** Възможност за представяне на варианти в офертите: Не се допуска представянето на варианти в офертите.

**12.** Определеният изпълнител представя гаранция, обезпечаваща изпълнението на договора, при подписването му, както следва: 5 (пет) % от стойността на договора без ДДС. Гаранцията се представя във форма по избор, съгласно чл. 111, ал. 5 от ЗОП. Срокът на валидност на банковата гаранция/застраховката следва да бъде 30 (тридесет) календарни дни след изтичане крайния срок на изпълнение на договора. Условията и сроковете за задържане или освобождаване на гаранцията за изпълнение са уредени в проекта на договор - неразделна част от настоящата документация за обществената поръчка.

1. **Критерий за възлагане на поръчката**
2. Обществената поръчка се възлага въз основа на икономически най-изгодната оферта, определена въз основа на оптимално съотношение качество/цена съгласно чл. 70, ал. 2, т. 3 от ЗОП.
3. На основание чл. 70, ал. 3 от ЗОП, избраният критерий за възлагане е посочен в обявлението и настоящата документация.
4. Методиката за оценка на офертите се съдържа в Приложение № 3, неразделна част от документацията за участие в настоящата процедура.

**III. Изисквания към участниците в процедурата**

1. **Лично състояние на участниците и основания за задължително отстраняване**
   1. От участие в процедурата за възлагане на обществената поръчка се отстранява участник, за когото е налице обстоятелство по чл. 54, ал. 1 от ЗОП, участник, за чиято оферта е налице някое от основанията по чл. 107 от ЗОП, както и участник, за когото се установи, че подлежи на отстраняване на основание чл. 5, ал. 1, т. 3, буква „а“, във връзка с чл. 3, т. 8 от Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.
   2. От участие в процедурата за възлагане на обществената поръчка се отстранява участник - обединение от физически и/или юридически лица, когато за член на обединението е налице някое от основанията за отстраняване по чл. 54, ал. 1 от ЗОП.
2. **КРИТЕРИИ ЗА ПОДБОР**

Всеки участник следва да отговаря на минималните изисквания за годност (правоспособност) за упражняване на професионална дейност и технически и професионални способности, посочени в раздел III.1.1 и 1.3 от обявлението за поръчка. Възложителят не поставя изисквания за икономическо и финансово състояние.

**1. Изисквания за годност за упражняване на професионалната дейност, включително изисквания във връзка с вписването в професионални или търговски регистри:**

1.1. Участникът трябва да притежава валидно удостоверение за регистрация по чл. 61, ал. 4 от Закона за туризма за осъществяване на туроператорска дейност. Доказва се с валидно удостоверение за регистрация по чл. 61, ал. 4 от Закона за туризма за осъществяване на туроператорска дейност. При подаване на оферта участникът декларира липсата на основанието за отстраняване и съответствие с критериите за подбор чрез попълване на информацията в част ІV, б. „А“ на Единния европейски документ за обществени поръчки (ЕЕДОП).

**2. Изисквания за технически и професионални способности на участниците**

**2.1.** Участникът следва да е изпълнил дейности с предмет и обем, идентични или сходни с тези на поръчката, за последните три години от датата на подаване на офертата. За доказване на техническите и професионалните способности във връзка с поставеното изискване участниците представят: списък на услугите, изпълнени през последните три години от датата на подаване на офертата, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга. Списъкът се представя чрез попълване на информацията в част ІV, б. „В“, б.1б на Единния европейски документ за обществени поръчки (ЕЕДОП).

**Изисквано минимално ниво:**

Участникът следва да е изпълнил минимум три услуги с предмет, идентичен или сходен с този на обществената поръчка като под дейности, еднакви или сходни с предмета на обществената поръчка, следва да се разбира: организиране и/или провеждане на обучения, семинари, конференции, и/или други аналогични дейности.

**2.2.** Да разполага с персонал и/или с ръководен състав с определена професионална компетентност за изпълнението на поръчката. Доказва се със списък на персонала, който ще изпълнява поръчката, и/или на членовете на ръководния състав, които ще отговарят за изпълнението, в който е посочена професионална компетентност на лицата. При подаване на оферта участникът декларира липсата на основанието за отстраняване и съответствие с критериите за подбор в ЕЕДОП. Списъкът се представя чрез попълване на информацията в част ІV, б. „В“ на Единния европейски документ за обществени поръчки (ЕЕДОП).

**Изисквано минимално ниво:**

**2.2.** Участникът трябва да разполага с екип от експерти за изпълнението на предмета на поръчката, в минимален състав, както следва:

2.2.1. Двама експерти организатор на обучения: изисквания за професионална компетентност - експертът следва да притежава най-малко 3 (три) години опит в областта на организиране и/или провеждане на обучения и/или конференции и/ или публични събития и/или друга дейност, сходна с организиране и/или провеждане на обучения;

2.2.2. Лектор обучител на тема „СТРОИТЕЛСТВО“. Експертът следва да притежава висше образование – специалност „строителство или архитектура“, най-малко 5 години стаж в областта на строителството, и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на здраве и безопасност при работа в строителството.

2.2.3. Лектор обучител на тема „ФАКТОРИ НА РАБОТНАТА СРЕДА“. Експерта следва да притежава: Висше образование. Минимум 5 години стаж по дейности свързани с фактори на работната среда, от които поне 1 година свързана с измерване на един или повече фактори на работната среда. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на здраве и безопасност при работа свързани с фактори на работната среда и тяхното влияние върху работещите, и мерки за минимизиране на риска.

2.2.4. Двама лектори обучители на тема „РАСТЕНИЕВЪДСТВО И ЖИВОТНОВЪДСТВО“. Първият експерт следва да притежава: Висше образование. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на ЗБУТ в растениевъдството. Вторият експерт следва да притежава: Висше образование. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни с поне 3 от обученията или 20 учебни часа в областта на ЗБУТ в животновъдството. 2.2.5. Лектор обучител на тема “МАШИНОСТРОЕНЕ И ВЪТРЕШНО ЗАВОДСКИ ТРАНСПОРТ“. Експертът следва да притежава: Висше образование – техническа специалност. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на машиностроенето и/или вътрешно заводски транспорт.

2.2.6. Лектор обучител на тема „ДЪРВОДОБИВ И МЕХАНИЧНА ОБРАБОТКА НА ДЪРВЕСИНАТА“. Експертът следва да притежава: Висше образование в областта на горското стопанство или горска промишленост, или еквивалентна такава. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на дърводобив и/или механична обработка на дървесината.

2.2.7. Лектор обучител на тема „ЕЛЕКТРИЧЕСКИ УРЕДБИ И СЪОРЪЖЕНИЯ, И РАБОТА В ОГРАНИЧЕНИ ПРОСТРАНСТВА“. Експертът следва да притежава: Образование – висше с електротехническа специалност или еквивалентна такава. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни, с поне 3 от обученията или 20 учебни часа в областта на безопасност и здраве при работа в електрически уредби и електрически мрежи.

2.2.8. Лектор обучител на тема „БЕЗОПАСНОСТ И ЗДРАВЕ ПРИ РАБОТА, ОСНОВНИ ИЗИСКВАНИЯ, КОНТРОЛ ПО СПАЗВАНЕ НА ТРУДОВОТО ЗАКОНОДАТЕЛСТВО“. Експертът следва да притежава: Висше образование. Минимум 5 години стаж и специфичен трудов стаж – най-малко 3 години в областта на ЗБУТ. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни в областта на ЗБУТ и оценка на риска.

2.2.9. Лектор обучител на тема „ТРУДОВА МИГРАЦИЯ И МОБИЛНОСТ“. Експертът следва да притежава висше юридическо образование, най-малко 5 години стаж, от които най-малко 3 години в областта на трудовото право. Специфичен професионален опит – да е бил лектор на най-малко 10 обучения или 40 лекционни часа пред аудитория от възрастни в областта на трудовото право.

2.2.10. Лектор обучител на тема „ПРИЛАГАНЕ И КОНТРОЛ НА ЗАКОНА ЗА ДЪРЖАВНИЯ СЛУЖИТЕЛ“. Експертът следва да притежава опит като преподавател в надграждащи обучения за работещи специалисти и/или контролни органи в областта на прилагането и контрола на служебните правоотношения, притежаващ висше юридическо образование, със специфичен опит в обучение и преподаване на възрастни чрез презентации и дискусии по практически казуси.

2.2.11. Лектор обучител на тема „РАБОТНО ВРЕМЕ“. Експертът следва да притежава опит, не по-малко от 5 години, в надграждащи обучения за работещи специалисти и/или контролни органи натоварени с прилагането и контрола на нормите, регламентиращи работното време, почивките и отпуските, притежаващ висше юридическо и/или икономическо образование, магистър. Със специфичен опит в провеждането на обучения на възрастни, чрез презентация и дискусии по практически казуси.

2.2.12. Двама лектори обучители на тема „ЗАКОНОВИ ИЗИСКВАНИЯ НА ДЕЙНОСТТА ПО УСТАНОВЯВАНЕ НА АДМИНИСТРАТИВНИ НАРУШЕНИЯ И НАЛАГАНЕТО НА АДМИНИСТРАТИВНИ НАКАЗАНИЯ“. Експертите следва да притежават опит, не по-малко от 5 години, в надграждащи обучения за работещи специалисти - контролни органи, прилагащи принудителни административни мерки и изпълняващи функции на актосъставители и административнонаказващи органи, с висше юридическо образование, магистър. Със специфичен опит в провеждането на обучения за възрастни, чрез презентация и дискусии по практически казуси.

**3.** При участници обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**4.** В случай, че участникът ще ползва подизпълнители, посочените критерии за подбор се прилагат за тях, съобразно вида и дела от предмета на поръчката, която те ще изпълняват, посочен в офертата на участника.

**5.** По отношение на критериите, свързани с технически способности, участниците могат да се позоват на капацитета на трети лица в съответствие с чл. 65 от ЗОП.

**V. Подготовка и съдържание на офертите**

**1.** Участникът декларира лично състояние, липсата на основания за отстраняване, посочени по т. ІІI, т. 1 и съответствието с поставените от възложителя критерии за подбор по т. IV., т.1 и т.2 от настоящите указания, чрез представяне на Единен европейски документ за обществени поръчки (ЕЕДОП), съгласно чл. 67, ал. 1 от ЗОП (Приложение № 1 към документацията за обществената поръчка).

**2.** За доказване на техническите и професионалните способности във връзка с изискването по т. IV., т. 1 и т. 2 участниците представят информацията ***чрез попълване на Единния европейски документ за обществени поръчки (ЕЕДОП) в част ІV.***

**3.**Наличието/липсата на обстоятелствата по чл. 3, т. 8 от Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици се посочва в част III., буква „Г“ от ЕЕДОП. Участникът задължително следва да **декларира обстоятелствата по чл. 3, т. 8 и чл. 4** от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици в ЕЕДОП, както следва:

- дали представляваният участник ***е / не* *е*** дружество в юрисдикция с преференциален данъчен режим;

- дали представляваният участник ***е / не* *е*** свързано лице с лица, регистрирани в юрисдикции с преференциален данъчен режим.

- за участници-обединения, дали в представлявания участник-обединение ***участва/не участва*** дружество, регистрирано в юрисдикция с преференциален данъчен режим по смисъла на §1, т. 1 от ДР на Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

**ЕЕДОП се попълва електронно и се представя на хартиен носител, в оригинал, подписан от участника/представляващото го лице.**

**4.** Участник (икономически оператор), който участва самостоятелно в обществената поръчка и не използва капацитета на трети лица и подизпълнители, попълва и представя един ЕЕДОП.

**5.** Участник (икономически оператор), който участва самостоятелно в обществената поръчка, но ще ползва капацитета на трето/и лице/а по отношение на критериите за подбор, посочени от възложителя, представя попълнен отделен ЕЕДОП за всяко едно от третите лица. Участник (икономически оператор), който участва самостоятелно в обществената поръчка, но посочва, че ще ползва капацитета на подизпълнител/и предоставя попълнен отделен ЕЕДОП за всеки подизпълнител. По отношение на подизпълнителите не следва да са налице основания за отстраняване по т. ІІI, т.1.1 от настоящите указания и трябва да отговарят на критериите за подбор, съобразно вида и дела от предмета на поръчката, които ще изпълняват.

**6**. Когато изискванията на възложителя по чл. 54, ал. 1, т. 1, 2 и 7 се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 се попълва в отделен ЕЕДОП за всяко лице или за някои от лицата.

**7.** В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

**8.** Участник, за когото е налице някое от основанията за отстраняване по чл. 54, ал. 1 от ЗОП, представя документи, удостоверяващи предприетите от него мерки за доказване на надеждност, съгласно чл. 56 от ЗОП. Предприетите мерки се описват в съответния раздел на ЕЕДОП. Като доказателства за надеждността на участника се представят документите, посочени в чл. 45, ал. 2 от ППЗОП.

**9.** Възложителят може по всяко време да изиска от участниците представяне на документите, чрез които се доказва посочената в ЕЕДОП информация, съгласно чл. 64, ал. 1 от ЗОП, когато това е необходимо за законосъобразното провеждане на процедурата.

**10.** Участниците са длъжни да уведомят писмено възложителя за настъпване на обстоятелство по чл. 54, ал. 1 от ЗОП и чл. 107, т. 4 от ЗОП от настоящите указания, в 3-дневен срок от настъпването.

Когато се подава повече от един ЕЕДОП, обстоятелствата, свързани с критериите за подбор, се попълват от участника само в ЕЕДОП, подписан от лице, което може самостоятелно да представлява съответния икономически оператор (участник).

**11.** Участник – обединение, което не е юридическо лице, следва да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределение на отговорността между членовете на обединението, включително уговаряне на солидарна отговорност;
* дейностите, които ще изпълнява всеки член на обединението;
* определяне на партньор, който да представлява обединението за целите на обществената поръчка.

1. **VI. Представяне на офертите**

**1.** Документите, свързани с участието в процедурата се представят в съответствие с изискванията на чл. 47, ал. 1 и ал. 2 от ППЗОП.

**2. Документите се представят в запечатана непрозрачна опаковка, върху която се посочват наименованието на участника, включително участниците в обединението (когато е приложимо), адрес за кореспонденция, телефон и по възможност факс и електронен адрес, наименованието на настоящата обществена поръчка.**

**3. Опаковката с документите за участие съдържа:**

**3.1. Заявление за участие по образец към настоящата документация.**

**3.2. Опис на документите и информацията,** съдържащи се в опаковката, подписан от участника, съгласно чл. 47, ал. 3 от ППЗОП – свободен текст.

**3.3. Единен европейски документ за обществени поръчки (ЕЕДОП)** в съответствие с изискванията на закона и документацията. Документът се представя в оригинал, подписан от участника/представляващото го лице **(*Приложение № 1*).** Стандартният образец на ЕЕДОП може да бъде намерен и на електронната страница на Агенция по обществените поръчки:

<http://www.aop.bg/fckedit2/user/File/bg/obraztzi/ESPD-BG1.doc>

**3.4. Документи за доказване на предприети мерки за надеждност,** когато е приложимо;

**3.5.** **Документ, по чл. 37, ал. 4 от ППЗОП**, когато участникът е обединение, което не е юридическо лице.

**3.6.** **Доказателство за поетите от подизпълнителя задължения** (когато е приложимо).

**3.7. Техническо предложение,** съдържащо:

**3.7.1. Документ за упълномощаване,** когато лицето, което подава офертата, не е законният представител на участника, с нотариална заверка съгласно изискванията чл. 18, ал. 2 от АПК.

**3.7.2. Предложение за изпълнение на поръчката** в съответствие с техническите спецификации и изискванията на възложителя. Попълва се съгласно приложеният към документацията образец.

**3.7.3. Декларация** за съгласие с клаузите на приложения проект на договор.

**3.7.4. Декларация** за срока на валидност на офертата;

**3.8. Ценово предложение** - изготвя се и се представя в съответствие с приложения към документацията образец в отделен запечатан, непрозрачен плик с надпис: **„Предлагани ценови параметри“** съгласно чл. 47, ал. 3 от ППЗОП. **Пликът, съдържащ ценовото предложениe на участника, се поставя в опаковката.**

Всички копия на документи, съдържащи се в офертата, следва да бъдат заверени **с гриф „Вярно с оригинала” и подпис на заверяващото го лице**.